Mosseveien (Oslo)

Se pekerside for flere forekomster av Mosseveien.

Mosseveien (19–299, 6A–286, 850) er en vei som starter i Gamlebyen i Oslo og følger E18 fra Ekebergskråningen til Vinterbro i Ås. Dette er en av hovedveiene fra Oslo til Østfold og Sverige. I Bydel Gamle Oslo har den husnummer 6A-59, i Bydel Søndre Nordstrand husnummer 71-850. 

Historikk
miniatyr|venstre|Bekkelaget, 1880. På dette tidspunktet het veien Ljabrochauséen.
Veien fikk dagens navn i 1929/1941.

Den 7. oktober 1953 raste om lag 100 meter av Mosseveien ut ved Bekkelaget, i Bekkelagsraset. I leirskredet forsvant også grunnen under jernbanelinja. Lokaltoget fra Kolbotn fikk stoppet i tide, men Drøbakbussen ble tatt av skredet. I alt 5 mennesker mistet livet, hvorav 4 i bussen.E.M.Hansen og O.M.Hansen: «Bekkelagsraset – et 30 års minne», i Søndre Aker Historielag årbok 1983

Veistandard
I Gamlebyen har veien kun ett felt i hver retning. For øvrig er den 3 felts vei med et kollektivfelt med variabel retning, frem til avkjørselen mot Holmlia der den går over til 4 felts motorvei. Ved avkjøringen til Kolbotn får E18 igjen 3 felt, men klassifisert som motortrafikkvei. 

I Ås er Mosseveien en kommunal vei som går parallelt med E6 langs Årungen.

På lenge sikt er planen at Mosseveien ikke lenger skal være en del av E18. I det fastsatte planprogrammet for E6 Manglerudprosjektet (2016) står det: «E18 skal skiltes om fra Mosseveien til en felles trasé med E6 fra Vinterbro til Abildsø, og videre via Ryen til Bjørvika. Mosseveien skal fortsatt ha en riksvegfunksjon.» Vegvesen.no  - Planprogrammet for E6 Manglerudprosjektet fastsatt Denne veien er 3,4 kilometer lengre enn veien via Mosseveien.

I samme planprogram er trafikkutviklingen på Mosseveien de senere år beskrevet : «Ny sammenhengende 4-feltsveg fra Vinterbro til Åsland og åpningen av Nøstvettunnelen i 2009, har medført at E6 sørfra ved bygrensa har økt fra 36100 ÅDT i år 2008 til 47100 ÅDT i 2014, en økning på ca. 30 %. E18 Mosseveien har i samme periode hatt en trafikknedgang fra 21500 ÅDT til vel 16500 ÅDT, en nedgang på ca. 24 %.»

Referanser

Litteratur


Kategori:Europavei 18
Kategori:Veier i Oslo
Kategori:Veier i Nordre Follo
Kategori:Veier i Gamlebyen (Oslo)
Kategori:Veier på Bekkelaget
Kategori:Veier i bydel Søndre Nordstrand
Kategori:Veier på Nordstrand (strøk)
Kategori:Veier på Nordstrand (delområde)
Kategori:Veier på Ljan